בס"ד
קומניקט חוליות

השיר חוליות נכתב והולחן עוד כשהייתי סטודנט.
באותה תקופה התחלתי למצוא שהקשר שלי עם היהדות אינה מסתכמת בפלוקלור גרידא.
התחושה שלי באותם הימים הייתה שמתוך החיפוש האישי הזה, אני מתחיל לגלות שכבה נוספת,
בקשר מסוג אחר, הקשר שבין הבורא לנברא, המכיל בתוכו אהבה גדולה.
אחר לילות רבים של חיפוש וקריאה מעמיקה בארון הספרים היהודי מצאתי חיים שלמים הנמצאים בין אותם ספרים, שייתכן שבקריאה שטחית לא הייתי מבחין בהם.
השיר מתאר מעבר בין שתי חוליות מרכזיות במסע החיפוש הזה. בין מקום שעדיין איננו מבורר ומספק,  לבין תחושה של שמחה הנובעת מהבנת עומק האהבה שיש בין הבורא לנברא.


